32010D0669
L 295/51
SLUŽBENI LIST EUROPSKE UNIJE
27.09.2010.
ODLUKA VIJEĆA
od 27. rujna 2010.
o stajalištu koje Europska unija treba zauzeti u Zajedničkom vijeću Cariforum-EU koje je utvrđeno Sporazumom o gospodarskom partnerstvu između država Cariforuma, s jedne strane, i Europske zajednice i njezinih država članica, s druge strane, u vezi s izmjenom Priloga IV. Sporazumu zbog uključivanja obveza Zajednice Bahama
(2010/669/EU)
VIJEĆE EUROPSKE UNIJE,
uzimajući u obzir Ugovor o funkcioniranju Europske unije, a posebno njegov prvi podstavak članka 207. stavka 4., u vezi s člankom 218. stavkom 9.,
uzimajući u obzir prijedlog Europske komisije,
budući da:
(1)
Sporazum o gospodarskom partnerstvu između država Cariforuma, s jedne strane, i Europske zajednice i njezinih država članica, s druge strane (1) (Sporazum), potpisan je 15. listopada 2008. i privremeno se primjenjuje od 29. prosinca 2008.
(2)
U skladu s člankom 63. Sporazuma pregovori o rasporedu obveza u području usluga i ulaganja za Zajednicu Bahama trebaju se dovršiti najkasnije šest mjeseci od potpisivanja Sporazuma.
(3)
Ti su pregovori uspješno dovršeni 25. siječnja 2010.
(4)
Rezultati tih pregovora navode se u Odluci Zajedničkog vijeća Cariforum-EU koje je utvrđeno Sporazumom.
(5)
Unija stoga treba zauzeti stajalište u Zajedničkom vijeću Cariforum-EU kako je navedeno u nacrtu odluke priloženom ovoj Odluci,
DONIJELO JE OVU ODLUKU:
Jedini članak
Stajalište koje Europska unija treba zauzeti u Zajedničkom vijeću Cariforum-EU koje je utvrđeno Sporazumom o gospodarskom partnerstvu između država Cariforuma, s jedne strane, i Europske zajednice i njezinih država članica, s druge strane, u vezi s izmjenom Priloga IV. Sporazumu, temelji se na nacrtu odluke Zajedničkog vijeća Cariforum-EU priloženom ovoj Odluci. Ipak, mogu se dogovoriti službene izmjene tog nacrta odluke, koje ne utječu na njezinu bit, i bez potrebe da se ova Odluka izmjeni.
Sastavljeno u Bruxellesu 27. rujna 2010.